Diari Oficial de la Generalitat Valenciana


Sumari del DOGV 5152, del 12-12-2005 (2005/13443)

RESOLUCIÓ de 29 de novembre de 2005, del conseller d'Infraestructures i Transport, per la qual es convoca l'alçament d'actes prèvies a l'ocupació de les finques afectades per l'execució del projecte d'instal·lacions gasoducte la Jana-Vinaròs-Benicarló, les seues instal·lacions auxiliars i l'addenda. Als termes municipals de la Jana, Traiguera, Sant Jordi, Càlig, Vinaròs i Benicarló. (Exp. JUEXPR 2005/38; CBREDE/2004/18/12; CBREDE/2005/2/12).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5152

Data del DOGV
:   12-12-2005

Secció del DOGV
:   V. ALTRES ANUNCIS - F) EXPROPIACIONS

Número del document
:   2005/13687


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 29 de novembre de 2005, del conseller d'Infraestructures i Transport, per la qual es convoca l'alçament d'actes prèvies a l'ocupació de les finques afectades per l'execució del projecte d'instal·lacions gasoducte la Jana-Vinaròs-Benicarló, les seues instal·lacions auxiliars i l'addenda. Als termes municipals de la Jana, Traiguera, Sant Jordi, Càlig, Vinaròs i Benicarló. (Exp. JUEXPR 2005/38; CBREDE/2004/18/12; CBREDE/2005/2/12). [2005/13761]
  
Per Resolució de la Direcció General d'Energia, de 23 de setembre de 2005, s'ha autoritzat, declarat la utilitat pública i aprovat l'execució de les instal·lacions corresponents al projecte gasoducte la Jana-Vinaròs-Benicarló, les seues instal·lacions auxiliars i l'addenda, als termes municipals de la Jana, Traiguera, Sant Jordi, Càlig, Vinaròs i Benicarló, prèvia la corresponent informació pública. La dita declaració d'utilitat pública d'acord amb el que disposa l'article 105 de la Llei 34/1998, de 7 d'octubre, del Sector d'Hidrocarburs, i l'article 101 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, porta implícita la necessitat d'ocupació dels béns i dels drets afectats i implica la urgent ocupació d'estos, i els és d'aplicació el procediment d'urgència que determina l'article 52 de la Llei d'Expropiació Forçosa, de 16 de desembre de 1954.
  
En virtut d'això, el conseller d'Infraestructures i Transport, en compliment del que disposa el mencionat article 52 de la Llei d'Expropiació Forçosa, ha resolt convocar als titulars dels béns i dels drets afectats perquè compareguen en l'Ajuntament on radiquen les finques afectades, segons el calendari establit en l'annex d'esta resolució, com a punt de reunió per què, de conformitat amb el procediment que establix el precitat article, dur a terme l'alçament de les actes prèvies a l'ocupació i, si procedira, el de les d'ocupació definitiva.
  
Tots els interessats, així com les persones que siguen titulars de qualssevol classe de drets i d'interessos sobre els béns afectats, hauran d'acudir personalment o representats per persona degudament autoritzada, i aportar els documents acreditatius de la seua titularitat i l'últim rebut de la contribució, i poden anar acompanyats dels seus perits i d'un notari, si ho estimen oportú, amb despeses a càrrec seu.
  
L'alçament d'actes tindrà lloc el pròxim dia 18 de gener de 2006, a partir de les 10.00 hores, a l'Ajuntament de la Jana, el 19 i 20 de gener, a partir de les 9.00 hores, a l'Ajuntament de Benicarló, el 23 de gener, a partir de les 12.00 hores, a l'Ajuntament de Vinaròs, el 24 de gener, a partir de les 9.00 hores a l'Ajuntament de Traiguera, i a partir de les 16.30 hores, a l'Ajuntament de Sant Jordi; i el 25 de gener, a partir de les 9.00 hores, a l'Ajuntament de Càlig.
  
L'orde d'alçament d'actes es comunicarà a cada interessat per mitjà de l'oportuna cèdula de citació, i la relació de titulars convocats figura en el tauler d'edictes dels ajuntaments assenyalats i al final d'este anunci.
  
És de significar que esta publicació es realitza, igualment, als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de notificació de la present resolució als titulars desconeguts, amb domicili ignorat o a aquells en què, s'ha intentat la notificació i, no s'ha pogut realitzar.
  
En l'expedient expropiatori, Gas Natural SDG, SA, assumirà la condició de beneficiària.